Փաստաբան Արայիկ Պապիկյանը նշեց, որ Կարեն Խաչատրյանին առաջադրված մեղադրանքը նման է Կարո Եղնուկյանի մեղադրանքին. «Ինքը մեղադրվում է խմբում գտնվող անձանցից մեկի հետ հեռախոսազրույց ունենալու մեջ, չգիտեմ` եղել է, թե ոչ, բայց 1,5 տարի հետո ձերբակալել են, հետո կալանավորել»։ Ըստ փաստաբանի՝ Կարեն Խաչատրյանին ձերբակալելու օրը տունը խուզարկել են եւ գումար վերցրել. «Այսօր կինը գնացել է գումարը վերցնելու խնդրանքով, կնոջը մերժել են եւ պայման են դրել, որ ցուցմունք տա գումարի վերաբերյալ, հետո քննարկեն այն վերադարձնելու հարցը»։